**Ministru kabineta noteikumu projekta „Grozījumi Ministru kabineta 2012.gada 5.jūnija noteikumos Nr.386 "Kārtība, kādā Valsts kase nodrošina elektronisko informācijas apmaiņu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 5.jūnija noteikumos Nr.386 „ Kārtība, kādā Valsts kase nodrošina elektronisko informācijas apmaiņu” izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 5.jūnija noteikumi Nr.386 „Kārtība, kādā Valsts kase nodrošina elektronisko informācijas apmaiņu”” (turpmāk – MK noteikumi) nosaka, ka, lai lietotu ePārskatus, klients, Valsts kasē iesniedz datorrakstā aizpildītu pieteikumu par ministriju, centrālo valsts iestāžu un pašvaldību budžeta pārskatu informācijas sistēmas lietošanu: iestādes (turpmāk – ePārskatu pieteikums “iestādes”) papīra formā, apliecinātu ar parakstu, vai elektroniska dokumenta veidā, apliecinātu ar drošu elektronisko parakstu atbilstoši normatīvajiem aktiem par elektronisko dokumentu noformēšanu un apriti (turpmāk – elektroniskais dokuments). Lai mazinātu administratīvo slogu klientiem un Valsts kasei veicot pieteikumu sagatavošanu un apstrādi veikti grozījumi MK noteikumos nosakot, ka ePārskatu pieteikumu “iestādes” klients iesniedz ePārskatu sistēmā.Sakarā ar izmaiņām Valsts kases publisko pakalpojumu portāla tīmekļa adresē MK noteikumu projektā svītrota eKase tīmekļa adrese.Līdz ar grozījumiem Ministru kabineta 2012.gada 5.jūnija noteikumos Nr.387 “Kārtība, kādā Valsts kase nodrošina maksājumu pakalpojumu sniegšanu”, kuri paredz, ka Valsts kase nodrošina klientam pārskatu par konta atlikumu iepriekšējā saimnieciskā gada beigās un klienta pienākums ir izmantojot eKasi, saskaņot pārskatu par konta atlikumu gada beigās (neattiecas uz zvērinātiem tiesu izpildītājiem un klientiem, kas normatīvajos aktos asignējumu piešķiršanas un izpildes jomā noteiktajā kārtībā saskaņo kopsavilkuma pārskatu par budžeta izpildi iepriekšējā saimnieciskajā gadā) ir veikti grozījumi MK noteikumos noteiktajos eKase pieejas režīmos – “skatīt visu”, “1.paraksts” un “4.paraksts” precizējot pieejas režīmam noteiktās tiesības un pieejamos pārskatu veidus.Līdz ar 2012.gada 14.martā apstiprinātās Eiropas Parlamenta un Padomes Regulas (ES) Nr.260/2012 5.panta 1.punkta d) apakšpunktā un pielikuma 1.punkta b) apakšpunktā noteikto prasību ieviešanu Valsts kasē, kas t.sk. nosaka, ka līdz 2016.gada 31.janvārim kredītu pārvedumu veikšana ir jāuzsāk ISO 20022 XML standartam atbilstošā maksājumu ziņojuma formātā, ja maksājumu rīkojumi tiek iesniegti datnes veidā, MK noteikumu projektā precizēts eKase pieeju režīmos - "tiešsaistē skatīt" un "tiešsaistē vadīt" minētais pārskatu veidu uzskaitījums. MK noteikumi nosaka, ka iestādei, kas sagatavo konsolidēto pārskatu par nozari, un centrālajai valsts iestādei iesniegtais ePārskatu pieteikums “iestādes” par periodu "gads" ir spēkā līdz nākamā saimnieciskā gada 1.novembrim vai līdz dienai, kad Valsts kasē apstiprina jaunu pieteikumu par periodu "gads". Paplašinot ePārskatu sistēmas iespējas, kas informāciju par iestādes programmām un apakšprogrammām ļauj savlaicīgi iegūt no ePārskatu sistēmā pieejamās informācijas, ir veikti grozījumi MK noteikumos svītrojot prasību iestādēm, kas sagatavo nozares konsolidēto pārskatu, reizi gadā iesniegt ePārskatu pieteikumu "iestādes".MK noteikumos ir noteikts, ka Valsts kase darbdienās no plkst. 8.00 līdz 18.00 nodrošina atbalsta servisa sniegšanu e-pakalpojumu sistēmu lietotājiem. Tā kā e-pakalpojumu sistēmu lietotāju skaits, kas izmanto atbalsta servisa pakalpojumus laika posmā no 8.00 – 8.30 un no 17.00 – 18.00 ir niecīgs (~ 2% no kopējā gada laikā apkalpotā zvanu skaita), tad atšķirīga darba laika (Valsts kases darba laiks 8.30 - 17.00) noteikšana atbalsta servisa darbiniekiem nav pamatota, līdz ar to MK noteikumos precizēts atbalsta dienesta darba laiks, nosakot, ka Valsts kase atbalsta servisa sniegšanu e-pakalpojumu sistēmu lietotājiem nodrošina darbdienās no plkst. 8.30 līdz 17.00. MK noteikumos ir noteiks, ka, lai iegūtu tiesības lietot ePārskatu sistēmu, klients iesniedz Valsts kasē pieteikumu par ministriju, centrālo valsts iestāžu un pašvaldību budžeta pārskatu informācijas sistēmas lietošanu: lietotāji (turpmāk – ePārskatu pieteikums "lietotāji"), atzīmējot nepieciešamo pieejas tiesību režīmu. MK noteikumos noteiktais ePārskatu pieejas režīms „vadīt un parakstīt atlīdzības pārskatu” nosaka tiesības lietotājam aizpildīt tikai vienu (atlīdzības pārskata) veidlapu. Savukārt pieejas režīms „vadīt un parakstīt” nodrošina lielāka skaita veidlapu (tai skaitā atlīdzības pārskata veidlapas) aizpildīšanas iespējas. Šobrīd ePārskatu sistēmā pieejas režīms „vadīt un parakstīt atlīdzības pārskatu” piešķirts tikai 15 lietotājiem. Lai optimizētu pieejas tiesību skaitu un apvienotu viena veida pieejas režīmus, veikti grozījumi MK noteikumu 5.pielikumā apvienojot tiesību grupā „Pārskatu sagatavošana” pieejas režīmus „vadīt un parakstīt” un „vadīt un parakstīt atlīdzības pārskatu”. Lietotājiem, kuriem ir piešķirts pieejas režīms „vadīt un parakstīt atlīdzības pārskatu”, jauns ePārskatu pieteikums „lietotāji” nebūs jāiesniedz. Valsts kase veiks pieejas režīma nomaiņu uz „vadīt un parakstīt”.  |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz budžeta finansētām institūcijām, pašvaldībām, budžeta nefinansētām iestādēm, ostu un brīvostu pārvaldēm, zvērinātiem tiesu izpildītājiem, zvērinātiem revidentiem vai zvērinātu revidentu komercsabiedrībām, kapitālsabiedrībām, kurās ieguldīta valsts vai pašvaldības kapitāla daļa, kā arī personām, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumiem Ministru kabineta 2012.gada 5.jūnija noteikumos Nr.387 “Kārtība, kādā Valsts kase nodrošina maksājumu pakalpojumu sniegšanu” |
| 2. | Atbildīgā institūcija | Valsts kase |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka Projekts skar tikai Valsts kases klientus, plašāku sabiedrību par projekta izstrādi nav nepieciešams informēt. |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi savas kompetences ietvaros nodrošinās Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

***Anotācijas III, V sadaļa – projekts šīs jomas neskar.***

Finanšu ministrs J.Reirs

03.11.2015. 14:59

950

M.Prikulis

67094291, martins.prikulis@kase.gov.lv